The Endless River

The Endless River er det femtende studioalbumet fra Pink Floyd, utgitt i november 2014. Albumet er det første fra Pink Floyd på 20 år, etter utgivelsen av The Division Bell i 1994. Dette er bandets første studioalbum etter keyboardisten Rick Wrights død, og det tredje etter at bassisten Roger Waters forlot bandet i 1985. Wright medvirker dog på albumet, både musikalsk og som låtskriver, da store deler ble skrevet og spilt inn før han døde.  

Albumet kom på 1.-plass på flere albumlister verden over, blant annet på UK Albums Chart i StorbritanniaOfficialCharts.com: Pink Floyd - The Endless River og VG-lista i NorgeVG-lista: Pink Floyd - The Endless River. På Billboard 200-lista i USA debuterte albumet på 3.-plass.

Bakgrunn
Albumet, som regnes som Pink Floyds «svanesang», består i all hovedsak av ambient instrumentalmusikk. Den eneste sangen er «Louder than Words», som også er albumets første singel. The Endless River er hovedsakelig basert på utdrag av 20 timer med musikk innspilt i 1993 og 1994 under arbeidet med albumet The Division Bell. Den opprinnelige ideen var å gi ut musikken som et sideprosjekt under tittelen The Big Spliff. 

Gitarist og vokalist David Gilmour og trommeslager Nick Mason beholdt deler av disse innspillingene, spesielt Rick Wrights bidrag. I 2013 og 2014 spilte Gilmour og Mason inn ny musikk, og de bearbeidet og videreutviklet også opptak fra 1968 av Wright under øving i Royal Albert Hall. Albumet inneholder derfor opptak fra The Big Spliff og opptakene fra 1968, kombinert med nye ideer LAtimes.com – «Pink Floyd offers release date, cover art for album 'The Endless River'», 22. september 2014..

Albumet blir av Nick Mason nevnt som en passende hyllest til Rick Wright, og David Gilmour mener dette er det aller siste Pink Floyd-albumetBBC.co.uk – «Shaun Keaveny, with a Pink Floyd Exclusive, Pink Floyd Talk to 6 Music's Matt Everitt», 9. oktober 2014. 

Sporliste 
Side 1
«Things Left Unsaid» (David Gilmour, Richard Wright) – 4:24
«It's What We Do» (Gilmour, Wright) – 6:21
«Ebb and Flow»	(Gilmour, Wright) – 1:50
Side 2	
«Sum» (Gilmour, Nick Mason, Wright) – 4:49
«Skins» (Gilmour, Mason, Wright) – 2:37
«Unsung» (Wright) – 1:06
«Anisina» (Gilmour) – 3:15
Side 3	
«The Lost Art of Conversation» (Wright) – 1:43
«On Noodle Street» (Gilmour, Wright) – 1:42
«Night Light» (Gilmour, Wright) – 1:42
«Allons-y (1)» (Gilmour) – 1:56
«Autumn '68» (Wright) – 1:35
«Allons-y (2)» (Gilmour) – 1:35
«Talkin' Hawkin'» (Gilmour, Wright) – 3:25
Side 4		
«Calling» (Gilmour, Anthony Moore) – 3:38
«Eyes to Pearls» (Gilmour) – 1:51
«Surfacing» (Gilmour) – 2:46
«Louder than Words» (Gilmour, Polly Samson) – 6:32

Personell
Pink Floyd
David Gilmour – vokal, gitar, bass, VCS3, stemmesampling
Nick Mason – trommer, perkusjon, stemmesampling
Richard Wright – orgel, keyboard, piano, stemmesampling
Andre medvirkende
Guy Pratt – bass
Bob Ezrin – bass, keyboard
Andrew Jackson – bass, lydeffekter 
Jon Carin – keyboard, perkusjon
Damon Iddins – keyboard
Anthony Moore – keyboard
Gilad Atzmon – tenorsaksofon, klarinett
Stephen Hawking – stemme 
Durga McBroom – bakgrunnsvokal 
Louise Clare Marshall  – bakgrunnsvokal
Sarah Brown  – bakgrunnsvokal
 Escala:
 Chantal Leverton – bratsj
 Helen Nash – cello
 Victoria Lyon – fiolin
 Honor Watson – fiolin

Referanser

 Eksterne lenker 


Kategori:Pink Floyd-album
Kategori:Musikkalbum fra 2014
Kategori:Progressiv rock-album